
Б.Момышұлы ауылы және Мыңбұлақ ауылдық округтері әкімдерінің өздеріне жүктелген функциялары мен міндеттерін орындауы жөніндегі есебі

«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 6-бабына, Қазақстан Республикасы Президентінің «Мәслихат алдында әкімдер есебін жүргізу туралы» Жарлығына сәйкес Б.Момышұлы ауылының әкімі Кусембаев Ратбек Қанатбекұлының және Мыңбұлақ ауылдық округінің әкімі Мырзалиев Жәнібек Амангелдіұлының, өздеріне жүктелген функциялар мен міндеттерді орындауы жөніндегі есептерін тыңдай және талқылай келе Жуалы аудандық мәслихаты ШЕШІМ ҚАБЫЛДАДЫ:
1. Б.Момышұлы ауылының әкімі Р.Қ.Кусембаевтың және Мыңбұлақ ауылдық округінің әкімі Ж.А.Мырзалиевтың, өздеріне жүктелген функциялар мен міндеттерді орындауы жөніндегі есептері назарға алынсын.
2. Б.Момышұлы ауылы және Мыңбұлақ ауылдық округ әкімдеріне: 
1) еңбекке қабілетті тұрғындарды жұмыспен қамту, жаңа тұрақты жұмыс орындарын ашу;
	2) пайдаланбай жатқан ауылшаруашылығы мақсатындағы жерлерді мемлекетке қайтару жұмыстарын жүргізу;
3) ауыл шаруашылығы саласын үдемелі инновациялық тәсіл бойынша дамыту, озық технологияларды енгізу және кәсіпкерлік қызметті дамыту;
4) елді мекендерді абаттандыру, көгалдандыру, жарықтандыру және  санитарлық тазарту жөніндегі жұмыстарды ұйымдастыру;
5) жайылымдардың жалпы алаңына түсетін жүктеменің шекті рұқсат етілетін нормаларының сақталуын жергілікті өзін-өзі басқару органдарымен бірлесіп қамтамасыз ету ұсынылсын.
6) бөлінген бюджеттік қаржылардың игерілуіне қатаң бақылау жасау.
	3. Осы шешімнің орындалу барысын бақылау аудандық мәслихаттың әкімшілік-аумақтық құрылым, аумақты әлеуметтік-экономикалық дамыту, бюджет және жергілікті салықтар мәселелері, адамдардың құқығын қорғау жөніндегі тұрақты комиссиясына жүктелсін.

